recursal/SuperWikiNEXT-32B huggingface dataset:
সুপারকপস ভার্সেস সুপারভিলেন চলচ্চিত্রের স্ক্রিনশট
***সুপারকপস বনাম সুপারভিলেন*** (আমরা নিয়েছি শপথ) হল একটি ভারতীয় ক্রাইম, গোয়েন্দা, ইনভেস্টিগেশন, সুপার নেচুরাল টেলিভিশন সিরিজ যেটি লাইফ ওকে চ্যানেলে প্রচারিত হতো। ফায়ারফ্লাই প্রোডাকশন অনুষ্ঠানটি প্রযোজনা করেছেন।

এটি মূলত পুলিশ অফিসারদের (যাদের সুপারকপস বলা হয় ) এটি একটি গোয়েন্দা সিরিজ ছিল, সুপারকপসরা তাদের শহর এবং এর নাগরিকদের শক্তিশালী ভিলেন এবং আলোকিক প্রাণীদের হাত থেকে বাঁচাতেন। প্রথম সিরিজটি ১৫ জানুয়ারী ২০১২-৬ জুলাই ২০১৩ পর্যন্ত সম্প্রচারিত হয়েছিল এবং এর নাম ছিল হাম নে লি হ্যায়।. . শপথ, ২১৮টি পর্ব সম্প্রচার করেছিল। তারপরে ৭ জুলাই ২০১৩-এ শোটি নতুন করে সাজানো হয়, "সুপারকপস বনাম সুপারভিলেন" নামে বিজ্ঞান, কল্পকাহিনী এবং অতিপ্রাকৃত এ সম্প্রচার হয়।  ২০১৭ সালের ফেব্রুয়ারি তে এটি শেষ হয়েছিল।

আরো দেখুন
---------

* লাইফ ওকে সম্প্রচারিত অনুষ্ঠানের তালিকা

তথ্যসূত্র
---------

1. ↑  "Payal Rohatgi & Aniruddh Singh as Super Villains"। *The Times of India*। ৭ সেপ্টেম্বর ২০১৩। সংগ্রহের তারিখ ৪ মে ২০১৫।

বহিঃসংযোগ
---------

* হটস্টারের অফিসিয়াল ওয়েবসাইট
মুম্বাই পোর্ট ট্রাস্ট রেলওয়ে(লোগো) 
**মুম্বই পোর্ট ট্রাস্ট রেলওয়ে** ১৯১৫ সালের জানুয়ারিতে চালু হয়। রেলপথটি শস্য ও জ্বালানি ডিপো এবং বোম্বে বন্দরের কন্টেইনারগুলি পরিবহনের জন্য ব্যবহার করা হচ্ছিল।

বন্দর কর্তৃপক্ষের রেলপথগুলি কেবল পণ্য পরিবহনের জন্যই ব্যবহৃত হয়নি, দ্বিতীয় বিশ্বযুদ্ধের সময় যাত্রী ও সৈন্য বহনও করেছিল। মুম্বাই পোর্ট ট্রাস্ট রেলওয়ে লাইনের ব্যালার্ড পিয়ার মোল স্টেশনটি ১৯২০-এর দশক ও ১৯৩০-এর দশকে ফ্রন্টিয়ার মেইলের একটি সূচনা বিন্দু ছিল, যা এখন গোল্ডেন টেম্পল মেল নামে পরিচিত।

তথ্যসূত্র
---------

1. 1 2  Aklekar, Rajendra (৩ জুলাই ২০১২)। "Port trust yard may have city's oldest rail wagons"। *Daily News and Analysis*। সংগ্রহের তারিখ ৪ নভেম্বর ২০১২।
2. ↑  Sorabjee, Deepika (২৭ অক্টোবর ২০১০)। "Mumbai's eastern shorefront: Mangrove's last sigh?"। *CNN*। ২ সেপ্টেম্বর ২০১১ তারিখে মূল থেকে আর্কাইভ করা। সংগ্রহের তারিখ ৪ নভেম্বর ২০১২।
3. ↑  Rangnekar, Prashat (২১ জুন ২০১০)। "Harbour line speed plans open at Ballard Pier, decades after station shut"। *Indian Express*। সংগ্রহের তারিখ ৪ নভেম্বর ২০১২।
মেহেরান করিমী নাসেরি
**মেহেরান করিমী নাসেরি** (Mehran Karimi Nasseri) জন্ম ১৯৪২ সালে, অন্য আরেক নাম স্যার আলফ্রেড মেহেরান, একজন ইরানি রিফিউজি যিনি ৮ আগস্ট ১৯৮৮ সাল থেকে জুলাই ২০০৬ পর্যন্ত দীর্ঘ ১৮ বছর ফ্রান্সের "চার্লেস ডি গুলি" বিমানবন্দরের ডিপার্টচার লাউঞ্জে কাটিয়েছেন। অসুস্থ হবার পর তাকে বিমানবন্দর থেকে হাসপাতালে স্থানান্তরিত করা হয়। তার এই জীবনী নিয়ে বই প্রকাশ সহ বেশ কিছু চলচ্চিত্র তৈরি করা হয়েছে। উল্লেখ যোগ্য চলচ্চিত্রের নাম "দি টারমিনাল"।

মেহেরান করিমী নাসেরি ইরানের মসজিদ সোলায়মান নামক স্থানে জন্ম গ্রহণ করেন। তার বাবা পেশায় একজন ডাক্তার ও মা একজন সেবিকা ছিলেন। তিনি সেপ্টেম্বর ১৯৭৩ সালে ইংল্যান্ডের বেডফোর্ড বিশ্ববিদ্যালয়ে যান তিন বৎসরের উচ্চ শিক্ষা গ্রহণের উদ্দেশ্যে।

১৯৭৭ সালে ইরানে শিয়াদের বিরুদ্ধে প্রতিবাদ করায় তাকে স্বদেশ থেকে বহিষ্কার করা হয়। এরপর তিনি বিভিন্ন দেশে বসবাসের জন্য আবেদন করতে থাকেন। অতঃপর ইউনাটেড ন্যাশন হাই কমিশন ফর রিফিউজিস বেলজিয়ামের মাধ্যমে ইউরোপের যে কোন দেশে বসবাদের জন্য অনুমতি পান।

তার মা ইংল্যান্ডের নাগরিক থাকায় তিনি ইংল্যান্ডে নতুন আবাস গড়ার উদ্দেশ্যে রওনা হন। পথে মধ্যে ফ্রান্সের বিমানবন্দরে বিমান পরিবর্তনের সময় তার পাসপোর্ট সহ অন্যান্য কাগজপত্র ভর্তি ব্রিফকেস চুরি হয়ে যায়। ফ্রান্স থেকে বিমানে তাকে ইংল্যান্ড নিয়ে গেলেও সেখানে ইমিগ্রেশনে পাসপোর্ট জমা দিতে না পারায় তাকে আবার ফ্রান্সে পাঠিয়ে দেয়া হয়। ফ্রান্সে পৌছানোর সাথে সাথে তাকে গ্রেফতার করা হয় এবং পরে যেহেতু আইন সিদ্ধ ভাবে তিনি ফ্রান্স বিমান বন্দরে পৌছেন সেহেতু ছেড়ে দেয়া হয়। কিন্তু পাসপোর্ট না থাকায় তাকে কোন দেশের নাগরিকের মর্যাদা দিয়ে সেখানে পাঠাতেও পারছিল না ফ্রান্সের কর্তৃপক্ষ। অবশেষে বিমান বন্দরের এক নম্বর টারমিনালের বাসিন্দা হিসাবে বসবাস আরম্ভ করেন।

১৯৯২ সালে ফ্রান্সের হিউম্যান রাইটসের পক্ষ থেকে তার পক্ষে আইনি লড়াই লড়লেও ফ্রান্স ঢোকার অনুমতি পাননি।

১৯৯৫ সালে অনেক প্রচেষ্টার পর বেলজিয়ামে শর্ত সাপেক্ষে যাবার অনুমতি পেলেও নাসেরী তা গ্রহণ করেননি শুধু মাত্র তার ইংল্যান্ডে যাবার মূল উদ্দেশ্য থাকায় ।

নাসেরির বিমানবন্দরের জীবন অবসান হয় জুলাই ২০০৬ সালে অসুস্থ হয়ে হাসপাতালে হস্তান্তরের মাধ্যমে। অবশেষে ৬ মার্চ ২০০৭ সালে ফ্রান্সের একটি দাতব্য প্রতিষ্ঠানের মাধ্যমে ফ্রান্সে বসবাসের অনুমতি পায়।

নাসেরির দীর্ঘ ১৮ বছরের বিমানবন্দরের জীবনে ১নং টারমিনালে দেখা যেত, পাশে তার ব্যাগ রেখে পড়তে, লিখতে। উক্ত সময়ে বিমানবন্দরের কর্মকর্তা বা কর্মচারীরা তার খাবার ও পত্রিকার ব্যবস্থা করতো। 
নাসেরী মৃত্যু বরন করেন ১১ নভেম্বর ২০২২ ইং।
**শহীদ হাফিজ করদার** একজন পাকিস্তানি অর্থনীতিবিদ এবং প্রাক্তন প্রাদেশিক অর্থমন্ত্রী। তিনি সেপ্টেম্বর ২০১০ থেকে জুলাই ২০১১ পর্যন্ত পাকিস্তানের স্টেট ব্যাঙ্কের ১৬তম গভর্নর হিসাবে দায়িত্ব পালন করেছিলেন। 

তিনি পাঞ্জাবে নভেম্বর ১৯৯৯ থেকে জানুয়ারি ২০০১ থেকে অর্থ, পরিকল্পনা ও উন্নয়ন, এক্সাইজ ও করব্যবস্থা অ্যান্ড ইন্ডাস্ট্রিজ ও খনিজ পদার্থ উন্নয়ন মন্ত্রী ছিলেন 

তিনি বর্তমানে লাহোরের বেকনহাউস জাতীয় বিশ্ববিদ্যালয়ের উপাচার্য।

প্রাথমিক জীবন এবং শিক্ষা
------------------------

কারদার পাকিস্তানের সাবেক টেস্ট ক্রিকেট অধিনায়ক আবদুল হাফিজ করদার পুত্র এবং লাহোরের আড়েন পরিবারের সদস্য।  তিনি ইংল্যান্ড থেকে অ্যাকাউন্টিংয়ের যোগ্যতা অর্জন করেছেন এবং অক্সফোর্ড বিশ্ববিদ্যালয়ের স্নাতক ছিলেন।

তথ্যসূত্র
---------

1. ↑  "State Bank of Pakistan"। *www.sbp.org.pk*।
2. ↑  "Country paying the price for fleeting SBP governors"।
3. ↑
4. 1 2  "Beaconhouse National University: Shahid Kardar made new vice chancellor - The Express Tribune"। ১ আগস্ট ২০১৩।
5. ↑  "BNU's new vice chancellor: 'Universities should share top teachers' - The Express Tribune"। ৮ আগস্ট ২০১৩।
6. ↑  "PCB chief meets son of Hafeez Kardar"।
**পাকিস্তানের কমিউনিস্ট পার্টি** হচ্ছে পাকিস্তানের একটি সাম্যবাদী দল।

গঠনের ইতিহাস
------------

পাকিস্তানের কমিউনিস্ট পার্টি ৬ মার্চ, ১৯৪৮ সালে ভারতীয় ইউনিয়নের কলকাতাতে প্রতিষ্ঠিত হয়েছিল। ১৯৪৮ সালের ২৮ ফেব্রুয়ারি থেকে মার্চ পর্যন্ত কলকাতায় ভারতের কমিউনিস্ট পার্টির দ্বিতীয় কংগ্রেসের সিদ্ধান্ত অনুসারে কংগ্রেসে আগত পাকিস্তানের প্রতিনিধিরা স্বতন্ত্রভাবে এক বৈঠকে মিলিত হয়ে ৯ সদস্যবিশিষ্ট পূর্ব পাকিস্তানের কমিউনিস্ট পার্টির কেন্দ্রীয় কমিটি গঠন করেন। এই কমিটিতে ছিলেন সাজ্জাদ জহির, খোকা রায়, নেপাল নাগ, জামাল উদ্দিন বুখারি, আতা মোহাম্মদ, মণি সিংহ, কৃষ্ণবিনোদ রায় ও মনসুর হাবিবউল্ল্যা। সাজ্জাদ জহির কেন্দ্রীয় কমিটির সাধারণ সম্পাদক নির্বাচিত হন। পাকিস্তানের পার্টি দুর্বল বিধায় এই পার্টিকে পরিচালনা করার জন্য সিপিআইয়ের পক্ষ থেকে ভবানী সেনকে দায়িত্ব দেয়া হয়। পাকিস্তানের কমিউনিস্ট পার্টি বা পূর্ব পাকিস্তানের কমিউনিস্ট পার্টির রাজনীতি ছিলো কলকাতায় অনুষ্ঠিত সিপিআইয়ের দ্বিতীয় কংগ্রেসে গৃহীত রাজনীতিই। আলাদাভাবে বিশেষ কোনো রণনীতি বা রণকৌশল গ্রহণ করা হয়নি। নবগঠিত পাকিস্তানে শ্লোগান তোলা হয়, ইয়ে আজাদী ঝুটা হ্যায়, লাখো ইনসান ভুখা হ্যায়, সশস্ত্র সংগ্রাম গড়ে তুলে এই সরকার হঠাও।

তথ্যসূত্র
---------

1. ↑  IMCWP। "Participants List"। *IMCWP* (English ভাষায়)। সংগ্রহের তারিখ ১৬ ফেব্রুয়ারি ২০১৯। উদ্ধৃতি টেমপ্লেট ইংরেজি প্যারামিটার ব্যবহার করেছে (link) উদ্ধৃতি শৈলী রক্ষণাবেক্ষণ: অন্য প্যারামিটার ব্যবহার করছে (link) উদ্ধৃতি শৈলী রক্ষণাবেক্ষণ: অচেনা ভাষা (link)
2. ↑  আবেদীন, জয়নাল (ফেব্রুয়ারি ২০১৩)। *উপমহাদেশের জাতীয়তাবাদী ও বামধারার রাজনীতি, প্রেক্ষিত বাংলাদেশ* (প্রথম প্রকাশ সংস্করণ)। ঢাকা: বাংলাপ্রকাশ। পৃষ্ঠা ১৯৮, ২০৪। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
উইকিঅভিধানে ***ডেকামিটার*** শব্দটি খুঁজুন।

**ডেকামিটার** (ইংরেজি: Decametre; প্রতীক: **dam**; কখনও কখনও অনানুষ্ঠানিকভাবে **Dm** বা **dkm**) হল মেট্রিক পদ্ধতিতে দৈর্ঘ্যের একক, যা দৈর্ঘের এসআই ভিত্তিক এককের দশ মিটারের সমান। একে বৈজ্ঞানিক অঙ্কপাতনে ১×১০১ মি অথবা ১ E+১ মি (সূচকীয় অঙ্কপাতন), অর্থ ১×১০১ মি হিসাবে লিখা যায়।

এই মাপকাঠি অধিকাংশ ক্ষেত্রেই সম্পূর্ণতার জন্য এসআই এর মধ্যে অন্তর্ভুক্ত করে: মূলত, উপসর্গ ও এককের যেকোনো সমন্বয় লেখা যেতে পারে, কিন্তু অনেক গুলো কমই ব্যবহার করা হয়। ডেকামিটারের একটি বাস্তব ব্যবহার হচ্ছে আবহবিদ্যায়, যেখানে সমুদ্রপৃষ্ঠ হইতে জিওপটেনশিয়াল উচ্চতা মাপার জন্য ব্যবহার করা হয়। এছাড়াও আবহাওয়াবিদরা কদাচিৎ অন্য এসআই প্রিফিক্স *হেক্টপ্যাস্কেল* (hPa) ব্যবহার করে থাকেন।

আরও দেখুন
---------

* মেট্রিক প্রেফিক্স
* একক রূপান্তর অন্যান্য একক সাথে তুলনা জন্য।

| * দে
* স
দৈর্ঘ্যের এসআই একক |
| --- |
| ক্ষুদ্রতম থেকে বৃহত্তম (বাম থেকে ডানে)। সচারাচর ব্যবহৃত একক ***গাঢ় ইটালিক্স*** অক্ষরে দেখানো হয়েছে। |
| 
* ইয়ক্টোমিটার (১×১০-২৪ মি)
* জেপটোমিটার
* অটোমিটার
* ফেমটোমিটার
* পিকোমিটার
* ন্যানোমিটার
* মাইক্রোমিটার
* ***মিলিমিটার***
* ***সেন্টিমিটার***
* ডেসিমিটার
* ***মিটার***
* ডেকামিটার
* হেক্টমিটার
* ***কিলোমিটার***
* মেগামিটার
* গিগামিটার
* টেরামিটার
* পেটামিটার
* এক্সামিটার
* জেটামিটার
* ইয়টামিটার (১×১০২৪ মি)

 |
**অ্যালেনবি সি. চিল্টন**, (১৬ সেপ্টেম্বর ১৯১৮ – ১৫ জুন ১৯৯৬), ছিলেন একজন ইংরেজ ফুটবল খেলোয়াড়।

সিহ্যাম কলারি দলের পক্ষে চিল্টন তার ফুটবল ক্যারিয়ার শুরু করেন। পরে তিনি ১৯৩৮ সালে লিভারপুল ক্লাবে যোগ দেন। ১৯৩৮ সালের নভেম্বর মাসেই তিনি আবার ম্যানচেস্টার ইউনাইটেড ক্লাবে যোগ দেন। ১৯৩৯ সালের সেপ্টেম্বর মাসে তিনি চার্লটন এথলেটিক দলের বিরুদ্ধে ইউনাইটেডের পক্ষে তার প্রথম ম্যাচ খেলেন। দ্বিতীয় বিশ্বযুদ্ধের সময় চিল্টনের ক্যারিয়ার থেমে যায়। অবশ্য এসময় তিনি এয়ারড্রিওনিয়ান্স, কার্ডিফ সিটি, হার্ট্‌লপুল ইউনাইটেড, মিডলসব্রো, নিউকাসল ইউনাইটেড ও চার্লটন এথলেটিক দলে অথিতি হিসেবে খেলেন। চার্লটনকে তিনি ১৯৪৪ সালের **লীগ সাউথ কাপ** ফাইনাল জেতান। তিনি ডারহাম হালকা পদাতিক বাহিনীতে যোগ দেন এবং ১৯৪৪ সালে *ডি ডে ল্যান্ডিংস* এ ভূমিকা রাখেন।

দ্বিতীয় বিশ্বযুদ্ধের পর স্যার ম্যাট বাজবির ইউনাইটেড দলে তিনি রক্ষণাত্নক মধ্যমাঠের খেলোয়াড় হিসেবে নিজেকে অধিষ্ঠিত করেন এবং ১৯৪৮ সালের এফএ কাপ জিততে সাহায্য করেন। এছাড়া তিনি ১৯৫২ সালের লীগ বিজয়ী দলের গুরুত্বপূর্ণ সদস্যও ছিলেন। ১৯৫৩–৫৪ মৌসুমে তাকে ক্লাবের অধিনায়কত্ব দেয়া হয়। ম্যানচেস্টার ইউনাইটেড দলের নয়টি মৌসুমের মধ্যে তিনি মাত্র ১৩টি খেলায় অংশ নিতে পারেননি। টানা ১৭৫ খেলায় অংশ নিয়ে ১৯৫৫ সালে তিনি প্রথম একাদশ থেকে বিশ্রাম নেয়ার আবেদন জানান। তার বদলী হিসেবে আসেন মার্ক জোনস যিনি ছিলেন বাজবি বেইবস এর একজন উঠতি তারকা। এর পর চিল্টন আর প্রথম একাদশে খেলতে পারেননি। ১৯৫৫ সালের মার্চ মাসে তিনি ম্যানচেস্টার ইউনাইটেড ক্লাব ছেড়ে দিয়ে খেলোয়াড়-ম্যানেজার হিসেবে গ্রিমসবি টাউন দলে যোগ দেন।

১৯৫৯ সালের এপ্রিল পর্যন্ত চিল্টন গ্রিমসবি টাউনের ম্যানেজার হিসেবে দায়িত্ব পালন করেন। এর পর তিনি উইগান এথলেটিক ক্লাবে ম্যানেজার হন ১৯৬০–৬১ মৌসুমে। ১৯৬১–৬২ মৌসুমে স্কাউট হিসেবে চিল্টন হার্টলপুল ইউনাইটেডে যোগ দেন। পরে তিনি ১৯৬২-৬৩ মৌসুমে এ দলের ম্যানেজার হন। চিল্টন ইউনাইটেড দলের পক্ষে ৪৩২ ম্যাচে অংশ নেন এবং ৩টি গোল করেন। এছাড়া তিনি ইংল্যান্ড দলের হয়ে ২টি আন্তর্জাতিক ম্যাচ খেলেন।

১৫ জুন ১৯৯৬ তারিখে ৭৭ বছর বয়সে তিনি মারা যান।

তথ্যসূত্র
---------

1. ↑  Ponting, Ivan (২০০৮)। *Manchester United: Player by Player* (8th সংস্করণ)। Studley: Know The Score Books। পৃষ্ঠা 44। আইএসবিএন 978-1-84818-300-1।
2. ↑  "England players: Allenby Chilton"। *englandfootballonline*। সংগ্রহের তারিখ ১০ জুলাই ২০১৮।
**হোক্কাইদো কোন্সাদোলে সাপ্পোরো** (ইংরেজি: Hokkaido Consadole Sapporo, জাপানি: 北海道コンサドーレ札幌; সাধারণত **কোন্সাদোলে সাপ্পোরো** নামে পরিচিত) হচ্ছে সাপ্পোরো ভিত্তিক একটি জাপানি পেশাদার ফুটবল ক্লাব। এই ক্লাবটি বর্তমানে জাপানের শীর্ষ স্তরের ফুটবল লিগ জে১ লিগে প্রতিযোগিতা করে। এই ক্লাবটি ১৯৩৫ সালে *তোশিবা হোরিকাওয়া-চো ফুটবল ক্লাব* নামে প্রতিষ্ঠিত হয়েছে। ৪১,৪৮৪ ধারণক্ষমতাবিশিষ্ট সাপ্পোরো ডোমে *কোন্সা* নামে পরিচিত এই দলটি তাদের সকল হোম ম্যাচ আয়োজন করে থাকে। বর্তমানে এই ক্লাবের ম্যানেজারের দায়িত্ব পালন করছেন সার্বীয় সাবেক ফুটবল খেলোয়াড় মিহাইলো পেত্রোভিচ এবং সভাপতির দায়িত্ব পালন করছেন ইয়োশিকাজু নোনমুরা। জাপানি মধ্যমাঠের খেলোয়াড় হিরোকি মিয়াজাওয়া এই ক্লাবের অধিনায়কের দায়িত্ব পালন করছেন।

ঘরোয়া ফুটবলে, কোন্সাদোলে সাপ্পোরো এপর্যন্ত ৬টি শিরোপা জয়লাভ করেছে; যার মধ্যে ১টি জাপান ফুটবল লিগ শিরোপা রয়েছে। মাকোতো সুনাকাওয়া, হিরোকি মিয়াজাওয়া, কাজুমাসা উয়েসাতো, কেন তোকুরা এবং ইয়োশিহিরো উচিমুরার মতো খেলোয়াড়গণ কোন্সাদোলে সাপ্পোরোর জার্সি গায়ে মাঠ কাঁপিয়েছেন।

তথ্যসূত্র
---------

1. ↑  "2013 業務報告書" [2013 Financial report] (পিডিএফ) (জাপানি ভাষায়)। ফেব্রুয়ারি ১, ২০১৪। সেপ্টেম্বর ১, ২০১৪ তারিখে মূল (পিডিএফ) থেকে আর্কাইভ করা। সংগ্রহের তারিখ জানুয়ারি ২৩, ২০১৫।
2. ↑  "কোন্সাদোলে সাপ্পোরো"। *ট্রান্সফারমার্কেট*। সংগ্রহের তারিখ ১১ মে ২০২১।

বহিঃসংযোগ
---------

* প্রাতিষ্ঠানিক ওয়েবসাইট (ইংরেজি)

|  |  |
| --- | --- |
| কর্তৃপক্ষ নিয়ন্ত্রণ উইকিউপাত্তে এটি সম্পাদনা করুন | 
* ভিআইএএফ
	+ ১
* ওয়ার্ল্ডক্যাট

 |
**লক্ষ্মীপুর আদর্শ সামাদ সরকারি উচ্চ বিদ্যালয়** লক্ষ্মীপুর জেলার অন্যতম ঐতিহ্যবাহী একটি সরকারি মাধ্যমিক বিদ্যালয়।বিদ্যালয়টি বাংলাদেশের সবচেয়ে প্রাচীন বিদ্যালয়গুলোর মধ্যে একটি।উক্ত বিদ্যালয়টি লক্ষ্মীপুর জেলার জেলা স্কুল হিসাবেও খ্যাত।এই বিদ্যালয়ে কেবলমাত্র ছাত্ররা পড়তে পারে।স্কুলটি প্রতি বছর সুনামের সাথে ভাল ফলাফল করে আসছে। বিদ্যালয়টি প্রাতঃ শাখা (সকাল ৮.৩০ থেকে দুপুর ১টা পর্যন্ত) এবং দিবা শাখা (সকাল ১১টা থেকে বিকাল ৪.৪০ পর্যন্ত) এই দুই ভাগে বিভক্ত। লক্ষ্মীপুর জেলার অনেক কৃতি সন্তান এই বিদ্যালয় থেকে অধ্যয়ন করে দেশের বিভিন্ন স্থানে স্বনামধন্য সরকারি/বেসরকারি প্রতিষ্ঠানে উচ্চপদে কর্মরত রয়েছেন।

ইতিহাস
------

এই বিদ্যালয়টি ১৮৮৭ সালে তৎকালীন রহীম বক্স পন্ডিত নামে একজন শিক্ষকের হাত ধরে জুনিয়র মাদ্রাসা হিসেবে স্থাপিত হয় প্রতিষ্ঠানটি। অত:পর ১৯৩০ সালে হাই মাদ্রাসা হিসেবে উন্নিত হয়। এর পর ১৯৫৮ সনে হাইস্কুলে রূপান্তর করা হয়। আবার ১৯৬৩ সালে নাম পরিবর্তন করে **এইচ এ সামাদ একাডেমী** নামকরণ করা হয়। অতপর ১৯৮২ সালে বিদ্যালয়টি জাতীয়করন করা হয় এবং **লক্ষ্মীপুর আদর্শ সামাদ সরকারি উচ্চ বিদ্যালয়** হিসেবে নামকরণ করা হয়। যা এখনও বর্তমান রয়েছে।

অবস্থান
-------

এটি জেলা সদর হাসপাতাল রোড এবং কলেজ রোড এর মোড়ে অবস্থিত।এই বিদ্যালয়টি সমসেরাবাদ এবং বাঞ্চানগর গ্রামের মধ্যে পড়েছে।

ক্যাম্পাস
---------

বিদ্যালয়টি প্রায় ১০ একর ভুমির উপর অবস্থিত। এর ক্যাম্পাসের মধ্যে প্রাতঃ ও দিবা শাখার জন্য দুটি আলাদা একাডেমিক ভবন, একটি মসজিদ, দুটি প্রাথমিক বিদ্যালয়, একটি স্কুল হোস্টেল, একটি অডিটেরিয়াম, দুটি বড় পুকুর এবং একটি বিশাল মাঠ বিদ্যমান।

পরিসংখ্যান
----------

* মোট প্রায় ১২০০ ছাত্র পড়াশোনা করে।
* ছাত্রদের পাঠদানের জন্য প্রায় ৫০ থেকে ৬০ জন শিক্ষক রয়েছেন।
* ফলাফলের ক্ষেত্রে প্রায় প্রতি বছর প্রথম স্থানে থাকে।
* বিদ্যালয়ের পাশের হার ৯৯%

তথ্যসূত্র
---------

1. ↑  [*স্থায়ীভাবে অকার্যকর সংযোগ*]

বহিঃসংযোগ
---------

* বিদ্যালয়ের ওয়েবসাইট
**শর্তহীন বিধান** দার্শনিক ইমানুয়েল কাণ্টের নীতি-শাস্ত্রে ব্যবহৃত একটি পারিভাষিক শব্দবন্ধ। কান্টের মতে নৈতিক জীবনে যে সমস্ত বিধান কার্যকরী সেগুলিকে শর্তসাপেক্ষ এবং শর্তহীন বলে বিভক্ত করা চলে। শর্তসাপেক্ষ বিধানের নিয়ামক হচ্ছে কোনো বিশেষ অভীষ্ট। আমার সন্তানকে যদি আমি এই আকাঙ্ক্ষা নিয়ে ভালবাসি যে, সেও একদিন আমার বৈষয়িক জীবনে সাহায্যকারী হবে তা হলে সন্তানের প্রতি এই ভালবাসা শর্তসাপেক্ষ ভালবাসা। ভবিষ্যতের প্রতিফলের আকাঙ্ক্ষাই আমার বর্তমানের ভালবাসার নিয়ামক। এখানে সন্তানের প্রতি ভালবাসা শর্তসাপেক্ষ বিধানেরই একটি দৃষ্টান্ত। শর্তসাপেক্ষ বিধান একটি লক্ষ্য অর্জনের উপায় মাত্র।

ইমানুয়েল কাণ্টের মত অনুযায়ী মানুষের নৈতিক জীবনের নিয়ামক হবে শর্তহীন বিধান। শর্তহীন বিধান দ্বারা কাণ্ট এমন একটি বিধানকে বুঝাতে চেয়েছেন যে বিধান অপর কোনো লক্ষ্য অর্জনের উপায়মাত্র নয়ে, যে-বিধান নিজেই লক্ষ্য। পিতা যদি সুখশান্তি-সম্পদ অর্থাৎ কোনো প্রকার প্রতিদানের আকাঙ্ক্ষা না করেতার সন্তানকে শুধু ভালবাসার জন্য ভালবাসতে পারে তবেই সে ভালবাসা অপর কোনো লক্ষ্যের উপায়মাত্র না হয়ে নিজেই লক্ষ্য হয়ে দাঁড়াবে। আর এরূপ ভালবাসাই হচ্ছে সন্তানের প্রতি পিতার আদর্শ ভালবাসা। অনুরূপভাবে ব্যক্তি তার সমাজ জীবনে কেবল শর্তহীন বিধান দ্বারা পরিচালিত হবে, শর্তসাপেক্ষ বিধান দ্বারা নয়। আমাদের ব্যক্তিগত জীবনের যে-কোন কাজের পেছনেই একটি নীতি বা লক্ষ্য থাকে। সমাজে যে বিরোধ, বৈপরিত্য বা সংঘর্ষের সৃষ্টি হয় তার কারণ ব্যক্তি নিজের স্বার্থসাধনের লক্ষ্যকেই চরম মনে করে। সমাজে যে অধকার সে নিজে ভোগ করতে চায় সে অধিকার অপরের প্রাপ্য একথা সে স্মরণ করে না। কিন্তু যে অধিকার ব্যক্তি নিজে ভোগ করবে সে অধিকার অপরকেও ভোগ করতে না দেওয়ার নীতি অযৌক্তিক।

মানুষ যুক্তিবাদী জীবন। তার পক্ষে অযৌক্তিক কাজ করা সম্ভব নয়। ব্যক্তি তার যে-কোন সামাজিক আচরণের ক্ষেত্রে এমন নীতি দ্বারা পরিচালিত হবে, যে নীতি শুধু তার নিজের ক্ষেত্রে প্রযোজ্য নয়; যে নীতি সবার ক্ষেত্রে প্রযোজ্য, যে নীতি সার্বিক। যে ব্যক্তি চুরি করতে যাচ্ছে তাকে বিবেচনা করতে হবে, যে চুরির অধিকার সে ভোগ করতে যাচ্ছে সে চুরির অধিকার অপর সকলেরই আছে; সে মনে করবে যে মুহুর্তে অপরের দ্রব্য সে আত্মসাৎ করছে। এরূপ চিন্তায় ব্যক্তি তার আচরণের অন্তর্নিহিত অসঙ্গতি উপলব্ধি করতে সক্ষম হবে। যে নীতিকে সে সার্বিক নীতি হতে দিতে চায় না সে নীতিকে নিজেও পরিত্যাগ করবে। এমনিভাবে আদর্শ সঙ্গতিপূর্ণ সমাজ সৃষ্টি হবে। কাণ্ট তার শর্তহীন বিধান দ্বারা এক কল্পলোক বা ইউটোপিয়া তৈরীর চেষ্টা করেছেন। শর্তহীন বিধান দ্বারা প্রত্যেক ব্যক্তি পরিচালিত হলে একটি আদর্শ সমাজের সৃষ্টি হতে পারে। কিন্তু বাস্তবে ব্যক্তি কেন স্বার্থপর হয়, কেন সে নিজে যে অধিকার ভোগ করে অপরকে সে অধিকার দিতে চায় না এর কারণের কোনো বিশ্লেষণ কাণ্টের নীতিশাস্ত্রে নেই। ফলে, শর্তহীন বিধান একটি অবাস্তব ইচ্ছায় মাত্র পর্যবসিত হয়েছে। নীতিশাস্ত্র মানুষের সামাজিক আচরণের আলোচনা। বাস্তব অর্থনীতিক ও সামাজিক অবস্থাই ব্যক্তির আচরণের নিয়ামক। কোনো বিশেষ সমাজের বাস্তব অবস্থার বিশ্লেষণ ব্যতিরেকে ব্যক্তির আচরণের সঙ্গতি-অসঙ্গতি নির্ধারণ করা সম্ভব নয়। বাস্তব অবস্থার সঙ্গে সম্পর্কহীনভাবে কোনো চরম আদর্শ ব্যক্তির সামনে পেশ করা নিরর্থক। কাণ্ট তার নীতিশাস্ত্রে এই সত্যকে অস্বীকার করেছেন।

তথ্যসূত্র
---------
**লক্ষ্মী স্তূতি** (সংস্কৃত: लक्ष्मीस्तुति, আইএএসটি: **Lakṣmīstuti**) হল হিন্দু স্তোত্র যা ধন ও সমৃদ্ধির হিন্দু দেবী লক্ষ্মীর প্রশংসায় লেখা। পুরাণ ও বৈষ্ণব ঐতিহ্য অনুসারে, এই স্তোত্রটির রচয়িতা দেবতাদের রাজা ইন্দ্রকে দায়ী করা হয়। এটি দেবীর জনপ্রিয় উপাসনায় ব্যাপকভাবে ব্যবহৃত হয় এবং ব্ৰত এর সময়ও ডাকা হয়।

কিংবদন্তি
---------

মূল নিবন্ধ: সমুদ্রমন্থন
বিষ্ণুপুরাণ হিন্দু পৌরাণিক কাহিনীতে সমুদ্রমন্থন নামে পরিচিত একটি গুরুত্বপূর্ণ পর্বের বৈশিষ্ট্য রয়েছে, সমুদ্রমন্থন এই কিংবদন্তি অনুসারে, ঋষি দুর্বাসা একবার একজন অপ্সরা, একজন স্বর্গীয় গায়িকা থেকে একটি ঐশ্বরিক মালা লাভ করেছিলেন। দেবগণের রাজা ইন্দ্রের দেখা পেয়ে তিনি তার দিকে মালা নিক্ষেপ করলেন। ইন্দ্র মালাটি ধরে তার হাতির উপরে রাখলেন, যিনি এটিকে তার শুঁড় দিয়ে ধরে পৃথিবীর দিকে নিক্ষেপ করলেন। দুর্বাসা, তার উপহারের অসম্মানজনক আচরণে ক্ষুব্ধ হয়ে, ঘোষণা করেছিলেন যে মালাটি শ্রী (সৌভাগ্য) এর বাসস্থান ছিল এবং ইন্দ্রকে অভিশাপ দিয়েছিলেন, এই বলে যে পরবর্তীটি বিশ্বব্রহ্মাণ্ডের উপর তার আধিপত্য হারাবে। অমরাবতীর উপর ক্ষয়ক্ষতি, যজ্ঞের অক্ষমতা এবং মানুষের ভক্তি হারানোর কারণে দেবতারা তাদের শক্তি হারিয়েছিলেন। তাদের শত্রুদের দুর্বলতার সুযোগ নিয়ে, দৈত্য ও দানবরা, যারা একসাথে অসুর নামে পরিচিত, দেবতাদের পরাজিত করেছিল। দেবতারা ব্রহ্মার কাছে আশ্রয় নিতে পালিয়ে গিয়েছিল, যিনি তাদের সাথে বিষ্ণুর রাজ্য ক্ষীরসাগরে গিয়েছিলেন। প্রশ্রয় পাওয়ার পর, বিষ্ণু আবির্ভূত হন এবং দেবতাদেরকে অসুরদের সাহায্যে সমুদ্রমন্থন করার পরামর্শ দেন।

সমুদ্রমন্থনের পরে, দেবী লক্ষ্মী আবির্ভূত হন, এবং অবিলম্বে সমস্ত সমবেত দেবতাদের দ্বারা পূজা করা হয়। দেবী গঙ্গা, সেইসাথে অষ্টদিগ্গজগণ, আটটি মূল নির্দেশের হাতিরা, তাকে স্নান করিয়েছিলেন, এবং ঐশ্বরিক স্থপতি, বিশ্বকর্মা, তাকে অলঙ্কার প্রদান করেছিলেন। লক্ষ্মী বিষ্ণুকে তার সহধর্মিণী হিসাবে বেছে নিয়েছিলেন, আধ্যাত্মিকভাবে নিজেকে তার বুকের মধ্যে বাস করেছিলেন, দেবতাদের রাজ্য পুনরুদ্ধার করেছিলেন। দেবগণকে অমৃত (অমরত্বের অমৃত) নিবেদন করার পর, তারা যুদ্ধে অসুরদের পরাজিত করতে সক্ষম হয়েছিল এবং তিন জগতের সার্বভৌমত্ব ইন্দ্রের কাছে পুনরুদ্ধার করা হয়েছিল। ইন্দ্র লক্ষ্মী স্তূতির মাধ্যমে লক্ষ্মীর প্রশংসা করেন। খুশি হয়ে দেবী তাকে তার পছন্দের বর দিলেন। ইন্দ্র অনুরোধ করেছিলেন যে তিন জগৎ যেন আর কখনও তার উপস্থিতি থেকে বঞ্চিত না হয় এবং যে কেউ একই প্রার্থনার সাথে দেবীর প্রশংসা করে তাকে কখনই ত্যাগ করা হবে না। লক্ষ্মী যথাযথভাবে তাঁর উভয় ইচ্ছাই মঞ্জুর করেন।

তথ্যসূত্র
---------

1. ↑  Vemsani, Lavanya (২০২২-১০-০৬)। *Hinduism in Middle India: Narasimha, The Lord of the Middle* (ইংরেজি ভাষায়)। Bloomsbury Publishing। পৃষ্ঠা 116। আইএসবিএন 978-1-350-13852-0। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. ↑  Veda Vyasa। *Vishnu Purana English Translation with Sanskrit Text*। পৃষ্ঠা 54–60। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
3. ↑  Misra, Munindra (২০১৯-০৮-১৩)। *Mantra Stuti Stotra Collection In English Rhyme* (ইংরেজি ভাষায়)। Munindra Misra via PublishDrive। পৃষ্ঠা 73। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
4. ↑  Chaturvedi, B. K. (২০০৬)। *Vishnu Purana* (ইংরেজি ভাষায়)। Diamond Pocket Books (P) Ltd.। পৃষ্ঠা 26। আইএসবিএন 978-81-7182-673-5। উদ্ধৃতি টেমপ্লেট ইংরেজি প্যারামিটার ব্যবহার করেছে (link)

বহিঃসংযোগ
---------

* Lakshmi Stuti (Sanskrit)
* Lakshmi Stuti (English)
১২৮০৯/১০ হাওড়া মুম্বাই মেইল ট্রেন হলো ভারতীয় রেল এর দক্ষিণ পূর্ব রেল এর অন্তর্গত একটি সুপার ফাস্ট এক্সপ্রেস ট্রেন যেটা ভারতের হাওড়া জংশন এবং মুম্বাই সিএসটি স্টেশন এর মধ্যে চলাচল করে। এই ট্রেনটি যখন হাওড়া জংশন থেকে মুম্বাই সিএসটি অবধি যায় তখন এই ট্রেন সংখ্যা ১২৮১০ এবং মুম্বাই থেকে হাওড়া ফেরার পথে এটি ট্রেন সংখ্যা ১২৮০৯ হয়ে যায়।

কোচ সংক্রান্ত তথ্য
------------------

বর্তমানে ১২৮০৯/১০ হাওড়া মুম্বাই মেল ট্রেন এ একটি এসি প্রথম শ্রেণী, ২ টি এসি দ্বিতীয় শ্রেণী, ৩ টি এসি তৃতীয় শ্রেণী, ১৩ তা স্লিপার ক্লাস, ২ টি বসার সঙ্গে লাগেজের তাক ওয়ালা কোচ এবং একটি প্যান্ত্রী কার আছে| এ ছাড়াও এই ট্রেন টি একটি রেল মেল কোচ বহন করে যার জন্য এটা তার মেল শিরোনাম আদায় করেছে|

ভারতে বেশির ভাগ ট্রেন পরিষেবার মতন চাহিদার উপর নির্ভর করে ভারতীয় রেল এর বিবেচনা অনুযায়ী কোচ রচনা সংশোধন করা হয়|

পরিসেবা
-------

হাওড়া মুম্বাই মেল - নিদ্রা যায় কোচ - নিজেকে ভাগ্যবান সংখ্যা 13
১২৮০৯/১০ হাওড়া মুম্বাই মেল ১৯৬৮ কিলোমিটার দূরত্ব, ৩৩ ঘণ্টা ১৫ মিনিট সময়ে পূরণ করে ১২৮০৯ মুম্বাই হাওড়া মেল হয়ে| এই যাত্রাপথে ট্রেন টির গড় গতি থাকে ৫৯.১৯ কিলোমিটার প্রতি ঘণ্টায়| ফেরার পথে ১২৮১০ হাওড়া মুম্বাই মেল ওই একই দুরত্ব ৩৩ ঘণ্টা ১০ মিনিট সময়ে পূরণ করে এবং এই যাত্রাপথে তার গড় গতি থাকে ৫৯.৩৪ কিলোমিটার প্রতি ঘণ্টায়|

যেহেতু এই ট্রেন টির গড় গতি ৫৫ কিমি প্রতি ঘণ্টার উপরে, সেহেতু ভারতীয় রেল নিয়ম অনুযায়ী তার ভাড়ায় একটি সুপারফাস্ট অধিভার অন্তর্ভুক্ত করা হয়েছে|

যাত্রাপথ
--------

১২৮০৯/১০ হাওড়া মুম্বাই মেল ট্রেন এর যাত্রাপথ হলো হাওড়া-নাগপুর-মুম্বাই লাইন এর মাধ্যমে| হাওড়া-নাগপুর-মুম্বাই লাইন টি সুবর্ণ চতুর্ভুজ এর একটি অংশ| হাওড়া-নাগপুর-মুম্বাই লাইন টি ভারতের কেন্দ্রীয় অংশ জুড়ে পূর্ব থেকে পশ্চিম অবধি যায় এবং নিম্ন পশ্চিমবঙ্গর সমতল ভূমি, ছোটা নাগপুর মালভূমি, ডেকান মালভূমির, পশ্চিম ঘাটে দক্ষিণ অংশ এবং পরিশেষে পশ্চিম উপকূলীয় সমভূমির মধ্যে ঘোরে| ১২৮০৯/১০ হাওড়া মুম্বাই মেল ট্রেন টি খড়গপুর জংশন, বিলাসপুর জংশন, নাগপুর জংশন, ভুসাভাল জংশন, মান্মাদ জংশন এবং কল্যাণ জংশন এর মাধ্যমে মুম্বাই সিএসটি অবধি সঞ্চালিত হয়|

ইঞ্জিন সংক্রান্ত তথ্য
---------------------

হাওড়া মুম্বাই মেল - নিদ্রা যায় কোচ
সাঁত্রাগাছি ভিত্তিক একটি ডাব্লিউএপি ৪ ইঞ্জিন হাওড়া জংশন থেকে ইগত্পুরি পর্যন্ত ট্রেন টিকে নিয়ে যায়| তারপর কল্যাণ ভিত্তিক ডাব্লিউসিএএম ৩ অথবা ডাব্লিউসিএএম ২/২পি ইঞ্জিন এর দ্বারা বাকিটা রাস্তা সম্পূর্ণ করা হয়|

সময় সূচী
---------

১২৮১০ হাওড়া মুম্বাই মেল দৈনিক ভিত্তিতে হাওড়া জংশন থেকে রাত ৮ টা বেজে ১৫ মিনিটে ছারে এবং ছাড়ার পর ৩ দিনের দিন ভোর ৫ টা বেজে ২৫ মিনিটে মুম্বাই সিএসটি তে গিয়ে পৌঁছায়|

১২৮০৯ মুম্বাই হাওড়া মেল দৈনিক ভিত্তিতে মুম্বাই সিএসটি থেকে রাত ৮ টা বেজে ৩৫ মিনিটে ছারে এবং ছাড়ার পর ৩ দিনের দিন ভোর ৫ টা বেজে ৫০ মিনিটে হাওড়া জংশন এ গিয়ে পৌঁছায়|

তথ্যসূত্র
---------

1. ↑  "Welcome to Indian Railway Passenger reservation Enquiry"। indianrail.gov.in। ৩০ মে ২০১৪। সংগ্রহের তারিখ ২০১৪-০৫-৩০।
2. ↑  "[IRFCA] Welcome to IRFCA.org, the home of IRFCA on the internet"। irfca.org। ৩০ মে ২০১৪। সংগ্রহের তারিখ ২০১৪-০৫-৩০।
3. ↑  "IRCTC Online Passenger Reservation System"। irctc.co.in। ৩০ মে ২০১৪। ২০১৭-০৭-২৪ তারিখে মূল থেকে আর্কাইভ করা। সংগ্রহের তারিখ ২০১৪-০৫-৩০।
4. ↑  "Howrah Mumbai Mail"। Cleartrip। ৫ এপ্রিল ২০১৫ তারিখে মূল থেকে আর্কাইভ করা।
5. ↑  "[IRFCA] Old Train Times"। irfca.org। ৩০ মে ২০১৪। সংগ্রহের তারিখ ২০১৪-০৫-৩০।
**মাধুরী ভাদুড়ি** (জন্ম ১৯৫৮) হলেন একজন ভারতীয় দৃশ্যকলা শিল্পী। মূলত একজন ক্রীড়াবিদ এবং ব্যাডমিন্টন ও স্কোয়াশে জাতীয় পর্যায়ের খেলোয়াড়, ভাদুড়ি ১৯৭৫, ৭৬ এবং ৭৭ সালে জাতীয় পর্যায়ে ডাবল চ্যাম্পিয়নশিপ জিতেছিলেন। ভাদুড়ি ১৯৭৭ সালে চিত্রাঙ্কন শুরু করেছিলেন। তাঁর সবচেয়ে স্মরণীয় প্রারম্ভিক উৎসাহ এসেছিল মহারাণী গায়ত্রী দেবীর কাছ থেকে, যিনি ৭০এর দশকের শেষের দিকে তাঁর কাজের প্রতি গভীর আগ্রহী ছিলেন এবং টাটার জামশেদজী ভাবার কাছ থেকে, যিনি ৮০এর দশকের গোড়ার দিকে ব্যক্তিগতভাবে তাঁর কয়েকটি চিত্রকর্ম সংগ্রহ করেছিলেন।

প্রাথমিক জীবন ও শিক্ষা
----------------------

মাধুরী ভাদুড়ির বাবা ও মায়ের নাম ছিল যথাক্রমে শিবরাম ফালিনীকর এবং দুর্গা ফালিনীকর। তাঁর বাবা ছিলেন জাতীয় স্তরের ব্যাডমিন্টন খেলোয়াড় এবং মা ছিলেন ধ্রুপদী কণ্ঠশিল্পী। ভাদুড়ি স্নাতক পর্যায়ে পুনের ফার্গুসন কলেজে অর্থনীতি নিয়ে পড়েছিলেন। তারপর তিনি পুনের এসএনডিটি, থেকে কলা এবং চিত্রাঙ্কনে স্নাতকোত্তর ডিগ্রী অর্জন করেছিলেন।

কর্মজীবন
--------

তিনি প্রথমদিকে নিজের শিল্পকর্মগুলি বন্ধুবান্ধব এবং পরিবারকে বিলিয়ে দিতেন। তারপরে যখন তিনি বুঝলেন গুণগ্রাহীরা এর জন্য অর্থ দিতে প্রস্তুত তখন তিনি চিত্রকর্মগুলি বিক্রি করতে শুরু করেছিলেন।

শিল্পীজীবনে ভাদুড়ি বিমূর্ত শিল্প, ভূদৃশ্য এবং প্রতীকী চিত্রকর্ম সহ বিভিন্ন শৈলীতে কাজ করেছেন  যদিও তিনি প্রাথমিকভাবে তৈলচিত্রতে কাজ করেছিলেন তবে ২০০২ সালে তিনি বিমূর্ত ভাস্কর্য নিয়েও পরীক্ষা করেছিলেন। তাঁর চিত্রকর্মগুলি গায়ত্রী দেবী, অজয় পিরামল, আদিত্য বিক্রম বিড়লা এবং জামশেদ ভাবা (টাটা সন্স প্রাক্তন চেয়ারম্যান) সহ অনেকজন ব্যক্তিগত সংগ্রহকারী কিনেছিলেন। জন্মস্থান ভারতে প্রদর্শনীর পাশাপাশি দুবাইয়ে একক প্রদর্শনীতে ভাদুড়ির কাজ প্রদর্শিত হয়েছিল।

পুরস্কার
--------

২০১৬ সালে ভাদুড়ি "শিল্প, নকশা ও উদ্যোক্তায় আইকনিক নেতৃত্বের জন্য" অল লেডিজ লীগ পুরস্কার পেয়েছিলেন। এর পাশাপাশি তিনি মহিলাদের জন্য সরোজিনী নায়ডু জাতীয় পুরস্কার পেয়েছিলেন।

পুণেতে অবস্থিত ভাদুড়ির স্টুডিও *স্টুডিও এম*এ তিনি জীবনযাপন করেন।

তথ্যসূত্র
---------

1. ↑  "Madhuri Bhaduri"। সংগ্রহের তারিখ ২৯ মার্চ ২০২১।
2. 1 2 3 4  "Interview with Contemporary Indian Artist Madhuri Bhaduri"। সংগ্রহের তারিখ ২৯ মার্চ ২০২১।
3. 1 2 3  "MADHURI BHADURI – For the Love of Art"। সংগ্রহের তারিখ ২৯ মার্চ ২০২১।
4. ↑  "Madhuri Bhaduri"। ৪ জুলাই ২০২০ তারিখে মূল থেকে আর্কাইভ করা। সংগ্রহের তারিখ ২৯ মার্চ ২০২১।  অজানা প্যারামিটার `|2=` উপেক্ষা করা হয়েছে (সাহায্য)
5. 1 2  Kaur, Loveleen। "Madhuri Bhaduri – Life Through The Canvas And Beyond"। Pune365। সংগ্রহের তারিখ ১৯ জুলাই ২০১৮।
6. 1 2  Singh, Himanshi Lydia। "#Interview – Madhuri Bhaduri on creativity, arts and being human."। TEOMG। সংগ্রহের তারিখ ১৯ জুলাই ২০১৮।
7. ↑  "Canvas is a reflection of the artist, says painter Madhuri Bhaduri"। *Zoom*। Times Now। সংগ্রহের তারিখ ১৯ জুলাই ২০১৮।
8. 1 2 3  "Madhuri Bhaduri"। Women Economic Forum। সংগ্রহের তারিখ ১৯ জুলাই ২০১৮।
9. ↑  Light, David। "In the frame"। Khaleej Times। ১৯ জুলাই ২০১৮ তারিখে মূল থেকে আর্কাইভ করা। সংগ্রহের তারিখ ১৯ জুলাই ২০১৮।
10. 1 2  "MADHURI BHADURI"। All Ladies League। ২২ মে ২০১৭ তারিখে মূল থেকে আর্কাইভ করা। সংগ্রহের তারিখ ১৯ জুলাই ২০১৮।

বহিঃসংযোগ
---------

* Artist's website

| কর্তৃপক্ষ নিয়ন্ত্রণ উইকিউপাত্তে এটি সম্পাদনা করুন |
| --- |
| সাধারণ | 
* ভিআইএএফ
	+ ১
* ওয়ার্ল্ডক্যাট

 |
| জাতীয় গ্রন্থাগার | 
* মার্কিন যুক্তরাষ্ট্র

 |
**শরীয়তপুর হোমিওপ্যাথিক মেডিকেল কলেজ ও হাসপাতাল** বাংলাদেশের ঢাকা বিভাগের শরীয়তপুর জেলায় অবস্থিত একটি স্বায়ত্তশাসিত চিকিৎসা শিক্ষাপ্রতিষ্ঠান। এটি ২০০৬ সালে ৮ মে প্রতিষ্ঠিত হয় যা বর্তমানে বাংলাদেশের হোমিওপ্যাথিতে অন্যতম চিকিৎসাবিজ্ঞান বিষয়ক শিক্ষাপ্রতিষ্ঠান। শরীয়তপুর হোমিওপ্যাথিক মেডিকেল কলেজ ও হাসপাতালটি বাংলাদেশ হোমিওপ্যাথি বোর্ড কর্তৃক অনু‌মো‌দিত । এখানে ৪ বছর মেয়াদি ডিএইচএমএস কোর্স ৬ মাস ইন্টার্নীসহ প্রতি বছর ছাত্র-ছাত্রী ভর্তি করা হয়।

শরীয়তপুর হোমিওপ্যাথিক মেডিকেল কলেজ ও হাসপাতাল ভবন শরীয়তপুরের বিনোদন খ্যাত কেন্দ্রস্থল নড়িয়া থানার কলুকাঠি গ্রামে মডার্ন ফ্যান্টাসি কিংডমের পার্শ্বে অবস্থিত।

অনুষদ এবং বিভাগ
---------------

**ডিপ্লোমা**

* ডিএইচএমএস (ডিপ্লোমা ইন হোমিওপ্যাথিক মেডিসিন অ্যান্ড সার্জারি)

**বিভাগ**

* অর্গানন অব মেডিসিন বিভাগ
* হোমিও ফার্মেসী বিভাগ
* মেটিরিয়া মেডিকা বিভাগ
* প্যাথলজি বিভাগ
* প্র্যাকটিস অব মেডিসিন বিভাগ
* ক্রনিক ডিজিজ বিভাগ
* রেপার্টরী বিভাগ
* গাইনী ও অবস্ বিভাগ
* পদার্থ-রসায়ন ও জীববিদ্যা বিভাগ
* আ্যনাটমি বিভাগ
* ফিজিওলজি বিভাগ
* ফিলোসফি ও হোমিওনিয়মনীতি বিভাগ
* কমিউনিটি মেডিসিন বিভাগ

মেডিকেল কলেজ ভবন
----------------

শরীয়তপুর হোমিওপ্যাথিক মেডিকেল কলেজটি ৪ তলা বিশিষ্ট ভবনে অবস্থিত। ভবনের নীচতলায় বহি:বিভাগ, ২য় তলায় প্রশাসনিক অফিস ও ৪র্থ তলায় ক্লাসরুম অবস্থিত। এছাড়া ভবনটিতেও ৩য় তলায় একটি অডিটোরিয়াম রয়েছে। যেখানে একসাথে ২৫০ জন লোকের ব্যবস্থা রয়েছে।

চিকিৎসা সেবা
------------

মেডিকেল কলেজ উন্নত শিক্ষার পাশাপাশি মানসম্মত চিকিৎসা সেবা প্রদান করে থাকে।

সুযোগ-সুবিধা
------------

* **গ্রন্থাগার**

কলেজ ভবন কমপ্লেক্সের তৃতীয় তলায় গ্রন্থাগার অবস্থিত। ৫০ জন ধারণ ক্ষমতা বিশিষ্ট এই গ্রন্থাগারটি প্রতি কর্ম দিবসে সকাল ৯টা থেকে বিকাল ৫টা পর্যন্ত সচল থাকে। গ্রন্থাগারটিতে বিভিন্ন বিষয়ে এক হাজারের বেশি বই রয়েছে।

অধ্যক্ষ
-------

শুরু থেকেই অদ্যাবধি যাঁরা শরীয়তপুর হোমিওপ্যাথিক মেডিকেল কলেজে অধ্যক্ষের গুরুদায়িত্ব পালন করেছেন তাদের মধ্যে উল্লেখযোগ্য হলেন:

|  |  |  |
| --- | --- | --- |
| **নাম্বার** | **নাম** | **মেয়াদ কাল** |
| ০১ | **ডাঃ আলমগীর মতি** | মে ২০০৬ - ফেব্রুয়ারী ২০২০ |
| ০২ | **ডাঃ মোহাম্মদ বদরুল হায়দার** | মার্চ ২০২০- চলতি |

তথ্যসূত্র
---------

  

১, Bangladesh Homeopathic Board

২. 

৩.

৪. 

5.
প্রাক-রোমান যুগে ইবেরীয় উপদ্বীপের ভাষিক মানচিত্র। এদের মধ্যে *C - 2* চিহ্নিত অঞ্চলটিতে গ্রোভিওরা বাস করতো বলে মনে করা হয়।
**গ্রোভিও**রা (লাতিন - *Grovii*; স্পেনীয় - *grovios*) ছিল প্রাক-রোমান যুগে ইবেরীয় উপদ্বীপের পশ্চিম অংশে বর্তমান পর্তুগালের উত্তরাংশ ও বর্তমান স্পেনের গালিথিয়া অঞ্চলের অংশবিশেষে বসবাস করা এক প্রাচীন উপজাতি। এর মূলত মিনিও নদীর উপত্যকা ও মোহনা, থিয়েস দ্বীপপুঞ্জ, বাইয়োনা অঞ্চল ও রিয়া দে বিগো সংলগ্ন এলাকায় বসবাস করতো। এদের বসবাসের সীমানা *আ গ্রোভা* উচ্চভূমি পর্যন্ত বিস্তৃত ছিল বলে মনে করা হয়। বর্তমান উত্তর পশ্চিম স্পেনের পন্তেবেদ্রা প্রদেশের তুই অঞ্চল ছিল তাদের অন্যতম মূল কেন্দ্র। রোমানদের লেখাপত্রে *কাস্তেলাম টাইডি* নামে এর উল্লেখ পাওয়া যায়। ব্রোঞ্জ যুগ থেকেই এই অঞ্চলে মানুষের বসতি পরিলক্ষিত হয়।

আলোইয়া ও আগিয়া পার্বত্য অঞ্চল, কাবেথা দে ফ্রাঙ্কোস ও তুই'এ এদের নির্মিত প্রাকারবেষ্টিত ধ্বংসাবশেষ বা *কাস্ত্রো* আবিষ্কৃত হয়েছে।

প্রাচীন বিভিন্ন লেখাপত্রে, যেমন প্রখ্যাত রোমান ভৌগোলিক পম্পোনিয়াস মেলা, সাহিত্যিক, বিজ্ঞানী ও সৈনিক প্লিনি (বড়), রাজনীতিবিদ ও কবি সিলিকাস ইতালিকাস এবং টলেমির লেখাতেও এদের উল্লেখ পাওয়া যায়। পম্পোনিয়াস মেলা ও প্লিনির মতে এরা এদের আশেপাশে বসবাসকারী অন্যান্য উপজাতির ন্যায় কেল্টীয় ছিল না, বরং ছিল গ্রিক বংশোদ্ভূত। ট্রয় যুদ্ধখ্যাত গ্রিক বীর ডিওমিডিসের বংশধর বলেও এরা উল্লিখিত হয়েছে। এদের মূল উপাস্য দেবতা ছিল সম্ভবত তুরিয়াকাস (আইরিশ দেবতা *টোর*-এর সঙ্গে যার সম্পর্কের ইঙ্গিত পাওয়া যায়)।

বহিঃসংযোগ
---------

প্রাক-রোমীয় যুগের ইবেরীয় দ্বীপে বসবাসকারী বিভিন্ন উপজাতির মানচিত্র (দ্বিতীয় শতাব্দী)

তথ্যসূত্র
---------

1. 1 2  Flórez, Enrique: *España Sagrada: Tomo XV: De la provincia antigua de Galicia y de su metrópoli, la Iglesia de Braga*, 1759. Ed. Rafael Lazcano, Guadarrama, Madrid, 2004. P ' 54-7. ISBN - 84-86898-86-2
2. ↑  Lhuyd, Edward (1707). *Archaeologia Britannica*

আরও দেখুন
---------

* একেসো
* লিমিকো
* পর্তুগালের ইতিহাস
**বিন কাশিম শহর** (উর্দু: بن قاسم ٹاؤن) আরব শহর এবং সিন্ধু নদীর উপকূল বরাবর করাচীর দক্ষিণ-পূর্ব অংশে অবস্থিত একটি শহর। উপকূলে অবস্থিত শহরটি আরবের সাধারণ অধিপতি মোহাম্মদ বিন কাসিমের নামানুসারে কাসিম নামকরণ করা হয়, যিনি ৮ষ্ঠ শতাব্দীতে সিন্ধুর বড় অংশ জয় করেছিলেন। বিন কাশিম সীমান্ত উত্তরে গাদপ শহর, পূর্বে সিন্ধু জেলা ও সিন্ধু নদী, দক্ষিণে আরব সাগর এবং পশ্চিমে মালির নদী এবং ল্যান্ডি, মালির এবং কোরাঙ্গী ক্যান্টনমেন্ট শহর নিয়ে অবস্থিত। ১৯৯৮ সালের আদমশুমারি অনুসারে শহরটিতে প্রায় ৩১৫,০০০ জন জনসংখ্যা ছিল, যার মধ্যে ৯৭% মুসলমান এবং এর মধ্যে বেশ কয়েকটি সংখ্যাগরিষ্ঠ জাতি আছে। বেলুচ, কাশ্মিরি, সেরাকিস, পাকহতুন, মুহাজির, পাঞ্জাবি, মেমনস, বোহরা এবং ইসমাইলিসে বসবাসরত অন্যান্য জাতিগত গোষ্ঠীগুলো এর মধ্যে অন্তর্ভুক্ত।

ইতিহাস
------

যুক্তরাষ্ট্রীয় সরকার ২০০০ সালে স্থানীয় সরকার সংস্কার প্রথা চালু করে, যা পূর্ববর্তী তৃতীয় স্তর (প্রশাসনিক বিভাগ) বাদ দিয়ে চতুর্থ স্তরকে (জেলাগুলিকে) তৃতীয় স্তর হিসেবে উত্থাপিত করে। পূর্ব করাচি বিভাগের বিলুপ্তি এবং পাঁচটি জেলায় একত্রিত হওয়ার মাধ্যমে একটি নতুন করাচী শহর-জেলা গঠন করে, যার মধ্যে বিন কাশিম শহরেই ১৮টি স্বায়ত্তশাসিত সংবিধিবদ্ধ শহর রয়েছে।

বাণিজ্য ও শিল্প
---------------

বিন কাসিম বন্দরটি ১৯৭০-এর দশকে করাচীর বন্দর থেকে চাপ মুক্ত করার জন্য নির্মিত হয়েছিল এবং আজ পাকিস্তানের দ্বিতীয় বৃহত্তম বন্দর হিসেবে পরিচিত। বন্দরটি একটি বৃহৎ শিল্প এলাকা দ্বারা ঘিরে রয়েছে যার মধ্যে গুলশান-ই-হাদেদ, পাকিস্তান মেশিন টুল ফ্যাক্টরি (পিএমটিএফ) এবং জুলফিকারবাদ তেল টার্মিনালের পাশাপাশি ল্যান্ডি টাউন এর নিকটবর্তী শিল্প এস্টেটে পাকিস্তান স্টিল মিলস কমপ্লেক্স রয়েছে। ইব্রাহিম হায়দারি ও রেহরির দুটি আশেপাশের মাছ ধরার শিল্পে মনোনিবেশ করা হয়েছে, যা নিকটবর্তী কোরাঙ্গী মাছের হাওর দ্বারা পরিপূরক।

কাসিম বন্দর
-----------

**মুহম্মদ বিন কাসিম বন্দর**টি **পোর্ট কাশিম** নামেও পরিচিত, এটি পাকিস্তানের সিন্ধু প্রদেশের কর্শি উপকূলে আরব সাগরের তীরে অবস্থিত একটি গভীর-জলের সমুদ্র বন্দর। এটি পাকিস্তানের দ্বিতীয় ব্যস্ততম বন্দর, যা দেশের প্রায় ৩৫% পণ্যসম্ভার পরিচালনা করে (প্রতি বছর ১৭ মিলিয়ন টন)। পোর্ট কাসিম এবং দেশের সবচেয়ে ব্যস্ততম বন্দর, করাচি বন্দর একসাথে পাকিস্তানের সকল বহিরাগত বাণিজ্যের ৯০%-এর অধিক পরিচালনা করে।

বন্দরটি মোট ১২,০০০ একর (৪৯ বর্গ কিলোমিটার) এলাকা জুড়ে গড়ে উঠেছে এবং বন্দর এলাকাতে অনেক শিল্প অঞ্চল গড়ে উঠেছে। পাকিস্তান স্টিল মিলস (পিএসএম) ও কেইএসসি বিন কাসিম পাওয়ার প্লান্ট ছাড়াও পাকিস্তানের প্রায় ৮০% স্বয়ংচালিত শিল্প কাসিম বন্দর এলাকাতে অবস্থিত। এছাড়াও বন্দরটির কাছাকাছি দুটি প্রধান শিল্প এলাকা, রপ্তানি প্রক্রিয়াকরণ অঞ্চল (লান্ধি) এবং করাঙ্গী শিল্প এলাকার জন্য সরাসরি ওয়াটারফ্রন্ট অ্যাক্সেস প্রদান করে। দেশের রপ্তানি ও আমদানির প্রায় ৬০% এই এলাকা থেকে উদ্ভূত হয়। পোর্ট কাসিম কর্তৃপক্ষ দ্বারা এই বন্দরটি পরিচালিত হয় এবং এটি একটি আধা-স্বায়ত্তশাসিত সরকারি সংস্থা।

আরও দেখুন
---------

* করাচী
* সিন্ধু
* কাসিম বন্দর
* সিন্ধু নদ
* আরব সাগর
সমাজের দুঃস্থ বিধবা ও স্বামী নিগৃহীতা মহিলাদের কল্যাণে ১৯৯৮-৯৯ অর্থ বছরে সমাজকল্যাণ মন্ত্রণালয়ের নিয়ন্ত্রণাধীন সমাজসেবা অধিদফতররের মাধ্যমে বিধবা ও স্বামী নিগৃহীতা মহিলাদের ভাতা কর্মসূচি প্রবর্তন করা হয়।

বিধবা ও স্বামী নিগৃহীতা মহিলা ভাতা প্রদান কর্মসূচি আওতায় -‘বিধবা’ বলতে তাদেরকেই বুঝানো হবে যাদের স্বামী মৃত । ‘স্বামী নিগৃহীতা’ বলতে তাদেরকেই বুঝানো হবে যাঁরা স্বামী কর্তৃক তালাকপ্রাপ্তা বা অন্য যে কোন কারণে অন্ততঃ দু’বছর যাবৎ স্বামীর সংগে যোগাযোগ বিচ্ছিন্ন বা একত্রে বসবাস করেন না ।

প্রবর্তনের পটভূমি
-----------------

১৯৯৮-৯৯ অর্থ বছরে ৪ লক্ষ ৩ হাজার ১১০ জনকে এককালীন মাসিক ১০০ টাকা হারে  ভাতা প্রদান করা হয়। ২০০৩-০৪ অর্থ বছরে এ কর্মসূচিটি সমাজকল্যাণ মন্ত্রণালয় থেকে মহিলা ও শিশু বিষয়ক মন্ত্রণালয়ে ন্যস্ত করা হয়। ২০১০-১১ অর্থ বছরে এ কর্মসূচিটি পুনরায় সমাজকল্যাণ মন্ত্রণালয়ে ন্যস্ত করা হয় । বর্তমানে জনপ্রতি মাসিক ৫০০ টাকা হারে এ ভাতা সুবিধাভোগীদের মাঝে বিতরণ করা হচ্ছে ।

কর্মসূচির লক্ষ্য ও উদ্দেশ্য
---------------------------

১. বিধবা ও স্বামী নিগৃহীতা মহিলাদের আর্থ-সামাজিক উন্নয়ন ও সামাজিক নিরাপত্তা বিধান ।

২. পরিবার ও সমাজে তাদের মর্যাদা বৃদ্ধি ।

৩. আর্থিক অনুদানের মাধ্যমে তাদের মনোবল জোরদার করা ।

৪. চিকিৎসা সহায়তা ও পুষ্টি সরবরাহ বৃদ্ধিতে আর্থিক সহায়তা প্রদান ।

ভাতাপ্রাপ্তির যোগ্যতা ও শর্তাবলী
--------------------------------

বিধবা ও স্বামী নিগৃহীতা মহিলাদের ভাতা বাস্তবায়ন নীতিমালা এর আলোকে এই কর্মসূচিটি বাস্তবায়ন করা হয় । এই ভাতাপ্রাপ্তির জন্য শর্তাবলী হচ্ছেঃ

১. সংশ্লিষ্ট এলাকার স্থায়ী বাসিন্দা হতে হবে ।

২. জন্ম নিবন্ধন/জাতীয় পরিচিতি নম্বর থাকতে হবে ।

৩. বয়ঃবৃদ্ধা অসহায় ও দুঃস্থ বিধবা বা স্বামী নিগৃহীতা মহিলাকে অগ্রাধিকার প্রদান করা হবে ।

৪. যিনি দুঃস্থ, অসহায়, প্রায় ভূমিহীন, বিধবা বা স্বামী নিগৃহীতা এবং যার ১৬ বছর বয়সের নিচে ২টি সন্তন রয়েছে, তিনি ভাতা পাওয়ার ক্ষেত্রে অগ্রাধিকার পাবেন ।

৫. দুঃস্থ, দরিদ্র, বিধবা ও স্বামী নিগৃহীতাদের মধ্যে যারা প্রতিবন্ধী ও অসুস্থ তারা ভাতা পাওয়ার ক্ষেত্রে অগ্রাধিকার পাবেন ।

৬. প্রার্থীর বার্ষিক গড় আয়ঃ অনূর্ধ্ব ১২,০০০ (বার হাজার) টাকা হতে হবে ।

৭. বাছাই কমিটি কর্তৃক নির্বাচিত হতে হবে।

তথ্যসূত্র
---------

1. 1 2 3 4  "বিধবা ও স্বামী নিগৃহীতা মহিলা ভাতা |Department of Social Services-Government of the People's Republic of Bangladesh | সমাজসেবা অধিদফতর-গণপ্রজাতন্ত্রী বাংলাদেশ সরকার" (ইংরেজি ভাষায়)। সংগ্রহের তারিখ ২০১৭-০৪-৩০।
বিধান সরণি
**বিধান সরণি** (আগেকার নাম **কর্নওয়ালিস স্ট্রিট**) হল ভারতের পশ্চিমবঙ্গ রাজ্যের রাজধানী কলকাতা শহরের উত্তরাঞ্চলের একটি অন্যতম প্রধান রাস্তা। এই রাস্তাটি উত্তর থেকে দক্ষিণ দিক বরাবর প্রসারিত। পশ্চিমবঙ্গের দ্বিতীয় মুখ্যমন্ত্রী ড. বিধানচন্দ্র রায়ের নামে এই রাস্তাটির নামকরণ করা হয়েছে। রাস্তাটি শ্যামবাজার পাঁচমাথার মোড় থেকে শুরু হয়ে মহাত্মা গান্ধী রোড ক্রসিং পর্যন্ত প্রসারিত। এর পর থেকে রাস্তাটির নাম কলেজ স্ট্রিট। উত্তর কলকাতার শ্যামবাজার, হাতিবাগান, হেদুয়া, শিমলা, ঠনঠনিয়া ও কলেজ স্ট্রিট এলাকা দিয়ে রাস্তাটি প্রসারিত।

১৭৪২ সালে বাংলার গ্রামাঞ্চলে মারাঠা সৈন্যদের হানাদারি বৃদ্ধি পেলে, তাদের হাত থেকে কলকাতাকে রক্ষা করার জন্য তিন-মাইল দীর্ঘ মারাঠা খাত খনন করা হয়। কিন্তু মারাঠারা কখনই কলকাতা আক্রমণ করেনি। ১৭৯৯ সালে এই খাত বুজিয়ে দিয়ে সার্কুলার রোড নির্মাণ করা হয়। এই রাস্তাটি শ্যামবাজার থেকে শুরু হয়ে তৎকালীন কলকাতা শহরকে বৃত্তাকারে বেষ্টন করে ময়দান অঞ্চলে এসে শেষ হয়। উনিশ শতকের গোড়ার দিকে এই রাস্তাটিকে পাকা রাস্তা করা হয়। সেই সময় কলকাতায় দক্ষিণ থেকে উত্তর দিকে প্রসারিত প্রধান রাস্তাগুলি ছিল — উড স্ট্রিট (এই রাস্তার কিয়দংশ বর্তমানে ড. মার্টিন লুথার কিং সরণি নামে পরিচিত), ওয়েলেসলি স্ট্রিট (বর্তমান নাম রফি আহমেদ কিদোয়াই স্ট্রিট), ওয়েলিংটন স্ট্রিট (বর্তমান নাম নির্মল চন্দ্র স্ট্রিট), কলেজ স্ট্রিট ও কর্নওয়ালিস স্ট্রিট (অধুনা বিধান সরণি)।

হাতিবাগান বাজার বিধান সরণির ধারে অবস্থিত। অরবিন্দ সরণি অবধি রাস্তার ধার বরাবর প্রসারিত এই রাস্তাটি এলাকার যানজটের কারণ।

বিধান সরণির ধারে স্টার থিয়েটার অবস্থিত। একশো বছরের সময়কালে এই থিয়েটারে ৮০ জন নাট্যকারের লেখা ২৫০টি বাংলা নাটক বিভিন্ন প্রযোজকের প্রযোজনায় মঞ্চস্থ হয়। ১২টিরও বেশি হিন্দি নাটকও এই থিয়েটারে মঞ্চস্থ হয়েছিল। ১৯৯১ সালের ১৬ অক্টোবর একটি অগ্নিকাণ্ডে এই থিয়েটার ধ্বংসপ্রাপ্ত হয়। আবার গড়ে তোলা হলেও এই থিয়েটার তার হৃতগৌরব পুনরুদ্ধার করতে ব্যর্থ হয়েছে। বিধান সরণির ধারে পাঁচটি সিনেমা হল রয়েছে — রাধা, রূপবাণী, মিনার, মিত্রা ও দর্পণা। এই কারণে এই অঞ্চলটিকে কলকাতার একটি গুরুত্বপূর্ণ বিনোদন কেন্দ্রও মনে করা হয়।

হেদুয়ার কাছে বিধান সরণির ধারেই বেথুন কলেজ অবস্থিত। বিখ্যাত মিষ্টান্ন ভাণ্ডার গিরিশচন্দ্র দে ও নকুরচন্দ্র নন্দী এই রাস্তার ধারে অবস্থিত।

বিদ্যাসাগর কলেজ, বিধান সরণি, জুলাই ২০২২।
বিখ্যাত শিক্ষা প্রতিষ্ঠান বিদ্যাসাগর কলেজ বিধান সরণির উপরেই ঠনঠনিয়া কালীবাড়ির কাছে অবস্থিত।

চিত্রকক্ষ
---------

* ঠনঠনিয়া কালীবাড়িঠনঠনিয়া কালীবাড়ি
* বিবেকানন্দ রোড ও বিধান সরণির ব্যস্ত ক্রসিংবিবেকানন্দ রোড ও বিধান সরণির ব্যস্ত ক্রসিং
* বিধান সরণির ধারে দোকানের সারিবিধান সরণির ধারে দোকানের সারি
* বিধান সরণি ও শ্যামবাজার পাঁচমাথার মোড় ক্রসিংবিধান সরণি ও শ্যামবাজার পাঁচমাথার মোড় ক্রসিং

তথ্যসূত্র
---------


উইকিমিডিয়া কমন্সে **বিধান সরণি** সংক্রান্ত মিডিয়া রয়েছে।

1. ↑  Dutta, Krishna (২০০৩)। *Calcutta: A Cultural and Literary History*। Signal Book। পৃষ্ঠা 45।
2. ↑  Lahiri Choudhury, Dhriti Kanta, p 157
3. 1 2  Nair, P. Thankappan in *The Growth and Development of Old Calcutta*, in *Calcutta, the Living City*, Vol. I, edited by Sukanta Chaudhuri, pp. 13-17, Oxford University Press, আইএসবিএন ৯৭৮-০-১৯-৫৬৩৬৯৬-৩.
4. ↑  "Bengali new year"। *Notebook*। The Statesman 10 April 2006। ২০০৭-০৯-২৯ তারিখে মূল থেকে আর্কাইভ করা। সংগ্রহের তারিখ ২০০৭-০৮-১৬।
5. ↑  Mukhopadhyay, Ganesh। "Theatre Stage"। *Banglapedia*। Asiatic Society of Bangladesh। সংগ্রহের তারিখ ২০০৭-০৮-১৬।
মকরবাহিনী গঙ্গাদেবীর একটি চিত্র
**মকর** হিন্দু পুরাণের বর্ণনা অনুসারে একটি পৌরাণিক জীব। মকর গঙ্গা ও বরুণের বাহন। এছাড়াও মকর হিন্দুদের প্রেম ও কামনার দেবতা কামদেবের প্রতীক। কামদেবের পতাকায় মকরের একটি চিত্র অঙ্কিত থাকে; তাই এই পতাকা মকরধ্বজ নামে পরিচিত। মকরকে সাধারণত জলজ প্রাণী মনে করা হয়ে থাকে; কেউ কেউ একে কুমির, আবার কেউ কেউ একে ডলফিনের স্বরূপ মনে করেন। কোনো কোনো ক্ষেত্রে হাতির মাথাবিশিষ্ট মাছের আকারেও এর মূর্তি কল্পিত হয়। হিন্দু বিশ্বাস অনুযায়ী সকল জীবন ও উর্বরাশক্তির প্রতীক জলের সঙ্গে মকরকে যুক্ত করা হয়। জ্যোতিষে রাশিচক্রের মকর রাশির প্রতীক মকর। ভারতীয় শিল্পকলায় বিভিন্ন মোটিফে বিভিন্ন আকারে মকরের চিত্রাঙ্কণ করা হয়ে থাকে। বিশ্বঐতিহ্যস্থল সাঁচি স্তুপসহ বিভিন্ন বৌদ্ধ স্তুপের তোরণে মকরের মূর্তি দেখা যায়। আবার অনেক রাজপ্রতীকেও মকরের স্থান বিদ্যমান ছিল।

ছদ্মপ্রাণীবিদগণ অনুমান করে থাকেন মকরের কিংবদন্তিটি দক্ষিণ আফ্রিকার ভারত মহাসাগরীয় তটে দৃষ্ট ট্রাঙ্কোর সঙ্গে সম্পর্কযুক্ত।

তথ্যসূত্র
---------

1. ↑   AmericanMonsters. "Trunko," (retrieved on December 3rd, 2008).

* *Dictionary of Hindu Lore and Legend* (আইএসবিএন ০-৫০০-৫১০৮৮-১) by Anna Dallapiccola
* *The Illustrated Book of Signs and Symbols* by Miranda Bruce-Mitford

আরও দেখুন
---------


উইকিমিডিয়া কমন্সে **মকর (হিন্দু পুরাণ)** সংক্রান্ত মিডিয়া রয়েছে।

চদ – একটি তিব্বতীয় বৌদ্ধ ধর্মবিশ্বাস যার মূর্তিকল্পের সঙ্গে মকর জড়িত।

টেমপ্লেট:হিন্দুপুরাণ
**বিনব্লসম ক্রিক** মার্কিন যুক্তরাষ্ট্রের ইন্ডিয়ানা রাজ্যের মনরো ও ব্রাউন কাউন্টির একটি প্রবাহ। খাঁড়িটি দক্ষিণ-মধ্য ইন্ডিয়ানার দুটি কাউন্টিতে প্রায় ৯১.৯৭ বর্গ মাইল এলাকা জুড়ে জল নিষ্কাশ করে।

 পি১২৯০০৭৩ ব্লুমিংটন পোনি ট্রাস

ইতিহাস
------

বিনব্লসম ক্রিক-এর নামকরণ বিনব্লসম নামের একজন পথিকৃৎ-এর নামে করা হয়েছিল, যিনি স্ফীত খাঁড়ি জুড়ে সাঁতার কাটতে গিয়ে প্রায় ডুবে গিয়েছিলেন।

১৯৫০-এর দশকে বিনব্লসম খাঁড়িতে একটি বাঁধ তৈরি করা হয়েছিল, যা লেমন হ্রদ তৈরি করেছিল। এর আগে, বিনব্লসম খাঁড়ির অন্যতম উপনদী গ্রিফি খাঁড়িকে বাঁধ দিয়ে একটি ছোট গ্রিফি হ্রদ তৈরি করা হয়েছে।

আরো দেখুন
---------

* ইন্ডিয়ানার নদীর তালিকা
* সাইক্যামোর ল্যান্ড ট্রাস্ট

তথ্যসূত্র
---------

1. ↑  মার্কিন ভৌগোলিক জরিপ ভূগোল তথ্য ব্যবস্থার নাম: বিনব্লসম খাঁড়ি
2. ↑  "Beanblossom Creek Watershed TMDL"। *Indiana Department of Environmental Management*। State of Indiana। সংগ্রহের তারিখ ৬ এপ্রিল ২০১৯।
3. ↑  Indiana State Teachers Association (১৯১৪)। *Readings in Indiana history*। Published by Indiana University। পৃষ্ঠা 143।
***ডেইলি মিরর*** হল একটি ব্রিটিশ জাতীয় দৈনিক ট্যাবলয়েড-আকারের সংবাদপত্র যা ট্যাবলয়েড-শৈলীল সাংবাদিকতায় জড়িত বলে মনে করা হয়।  ১৯০৩ সালে প্রতিষ্ঠিত, এর মূল কোম্পানি রিচ পিএলসি-র মালিকানাধীন। ১৯৮৫ থেকে ১৯৮৭ পর্যন্ত, এবং ১৯৯৭ থেকে ২০০২ পর্যন্ত, এর মাস্টহেডের শিরোনামটি ছিল কেবল ***দ্য মিরর***। ২০১৬ সালের ডিসেম্বরে এর দৈনিক প্রিন্টের গড় প্রচলন ছিল ৭১৬,৯২৩, যা পরের বছর ৫৮৭,৮০৩-এ নেমে আসে।  এর রবিবারের ভগিনী সংবাদপত্র হল *সানডে মিরর*। অন্যান্য প্রধান ব্রিটিশ ট্যাবলয়েড যেমন *দ্য সান* এবং *ডেইলি মেইলের* বিপরীতে, *মিরর-এর* আলাদা কোনো স্কটিশ সংস্করণ নেই; এই ফাংশনটি *ডেইলি রেকর্ড* এবং *সানডে মেল* দ্বারা সঞ্চালিত হয়, যা *মিরর* থেকে স্কটিশ তাৎপর্যপূর্ণ কিছু গল্প অন্তর্ভুক্ত করে।

মূলত মধ্যবিত্ত পাঠকের জন্য তৈরি করা হয়েছিল, এটি ১৯৩৪ সালের পরে একটি বৃহত্তর শ্রোতাদের কাছে পৌঁছানোর জন্য একটি শ্রমিক-শ্রেণির সংবাদপত্রে রূপান্তরিত হয়েছিল। এটি আলফ্রেড হার্মসওয়ার্থ দ্বারা প্রতিষ্ঠিত হয়েছিল, যিনি একে ১৯১৩ সালে তার ভাই হ্যারল্ড হার্মসওয়ার্থের কাছে (১৯১৪ লর্ড রথারমেয়ার থেকে) বিক্রি করেছিলেন। ১৯৬৩ সালে হার্মসওয়ার্থ পরিবারের মিডিয়া স্বার্থের পুনর্গঠনের ফলে *মিরর* আন্তর্জাতিক প্রকাশনা কর্পোরেশনের একটি অংশ হয়ে ওঠে। ১৯৬০-এর দশকের মাঝামাঝি সময়ে, দৈনিকের বিক্রি ৫ মিলিয়ন কপি ছাড়িয়ে গিয়েছিল, যে কীর্তি এটি বা অন্য কোনো দৈনিক (রবিবার নয়) ব্রিটিশ সংবাদপত্রের দ্বারা কখনও পুনরাবৃত্ত হয়নি।  ১৯৮৪ এবং ১৯৯১ এর মধ্যে রবার্ট ম্যাক্সওয়েলের মালিকানাধীন ছিল *মিরর*। কাগজটি ১৯৯৯ সালে ট্রিনিটি মিরর গঠনের জন্য আঞ্চলিক সংবাদপত্র গোষ্ঠী ট্রিনিটির সাথে একীভূত হওয়ার আগে এবং মালিকের মৃত্যুর পরে একটি দীর্ঘ সময় সংকটের মধ্য দিয়ে যায়।

ইতিহাস
------

মন্তব্য
-------

1. ↑  "Daily Mirror - Data"। *www.abc.org.uk*। Audit Bureau of Circulations। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. ↑  "Tabloid journalism"। *Encyclopedia Britannica*। সংগ্রহের তারিখ ১৮ নভেম্বর ২০২০।
3. ↑  Ponsford, Dominic (২৩ জানুয়ারি ২০১৭)। "Print ABCs: Seven UK national newspapers losing print sales at more than 10 per cent year on year"। *Press Gazette*। London। ৫ মে ২০১৯ তারিখে মূল থেকে আর্কাইভ করা। সংগ্রহের তারিখ ২৮ জানুয়ারি ২০১৭।
4. ↑  "United Newspapers PLC and Fleet Holdings PLC".

তথ্যসূত্র
---------

* Morgan, Piers (১৩ মে ২০০৪)। "Daily Mirror statement in full"। CNN World। ২৫ নভেম্বর ২০০৪ তারিখে মূল থেকে আর্কাইভ করা। সংগ্রহের তারিখ ২৮ নভেম্বর ২০০৫।
* "Fake abuse photos: Editor quits"। CNN। ১৫ মে ২০০৪। ১২ অক্টোবর ২০০৪ তারিখে মূল থেকে আর্কাইভ করা। সংগ্রহের তারিখ ২৭ নভেম্বর ২০০৫।

বহিঃসংযোগ
---------

* প্রাতিষ্ঠানিক ওয়েবসাইট (মোবাইল)
* Documents and clippings about Daily Mirror in the 20th Century Press Archives of the ZBW
* Irish Mirror — version published in Ireland
***প্যান দে রেগলা*** বা ***কালিহিম*** নামে পরিচিত এই খাবারটি ফিলিপিনো রন্ধনশৈলীর অন্তর্গত। এটি একপ্রকার রুটিজাতীয়  খাবার। এটি বৈশিষ্ট্যগতভাবে উজ্জ্বল লাল, ম্যাজেন্টা বা গোলাপী রঙের হয়। এটি সাধারণত বাসি রুটির ছেঁড়া টুকরো, দুধ, চিনি, ডিম, মাখন এবং ভ্যানিলা দিয়ে তৈরি করা হয়। এটি ফিলিপিন্সের স্থানীয় অঞ্চলে বিভিন্ন নামে পরিচিত। এটি একটি সাধারণ সস্তা রুটি যা ফিলিপিন্সের বেশিরভাগ রুটি প্রস্তুতকারক দোকান বা বেকারিতে বিক্রি হয়। সাধারণত স্থানীয় *মেরিন্ডা* থালিতে এই খাবারটি পরিবেশিত হয়।

বর্ণনা
------

*প্যান দে রেগলা* বা কালিহিমের বৈশিষ্ট্য হল এর ভেতরে ভরাট করার জন্য প্রস্তুত পুর। এই পুর আসলে একটি রুটি থেকে তৈরি সুস্বাদু পুডিংজাতীয় খাবার। এটি বাসি রুটির ছেঁড়া টুকরা, দুধ, ডিম, চিনি, ভ্যানিলার নির্যাস ইত্যাদির সাথে একটি উজ্জ্বল লাল, ম্যাজেন্টা বা গোলাপী খাবারের রঞ্জক মিশ্রিত করে তৈরি করা হয়। মিশ্রণটি কয়েক ঘন্টার জন্য ফ্রিজে রাখা হয় যাতে পুডিং তৈরিতে ব্যবহৃত রুটির টুকরোগুলি মিশ্রণের তরল পদার্থ ভালোভাবে শোষণ করে। তারপরে এটি একটি প্যানে ধীরে ধীরে রান্না করা হয় এবং ক্রমাগত নাড়নো হয় যতক্ষণ না এটি একটি থকথকে আঠালো পদার্থের আকার ধারন করে। এই মিশ্রণটিকে আগে ঠান্ডা হতে দেওয়া হয়। তারপর ময়দার একটি পাতলা বেলা রুটিতে এই মিশ্রণটি ছড়িয়ে দেওয়ার পরে সেই রুটিটি ভাঁজ করে চোঙ -এর আকার দেওয়া হয়। চোঙটি ছোট ছোট অংশে কাটা এবং চুলায় বেক করা হয়।

*প্যান দে রেগলার* কিছু রন্ধনপ্রনালীতে বাসি রুটি ব্যবহার করে না আটা দিয়ে রুটির বিশেষ পুরটি তৈরি করা হয়। এর ফলে রান্নার পরে রুটি প্রাকৃতিক বাদামী রঙ ধারন করে।

*প্যান দে রেগলা* বা কালিহিম তৈরির প্রক্রিয়াকে কিছু পরিবর্তন করে ও বিবিধ প্রকার পুর ব্যবহার করে *প্যান দে কোকো* এবং *প্যান দে মংগো* সহ বিভিন্ন ধরণের রুটি তৈরিতে হয়েছে। সাধারণত উবে, বুকো পান্ডান (পান্ডান পাতা, ইন্দোনেশিয়ার স্থানীয় উদ্ভিদ) বা আনারস ইত্যাদি খাদ্য উপাদান দিয়ে রুটিতে ভরাট ক্রার পুর তৈরি করা হয়। কোন কোন ক্ষেত্রে পুর বিভিন্ন রঙের হয় ও কোন কোন ক্ষেত্রে পুরটি বর্ন‌হীন হয়।

তথ্যসূত্র
---------

1. 1 2  Uy, Amy (অক্টোবর ১৫, ২০২১)। "Kalihim: The pink bread that titillates"। *PhilStarLife*। সংগ্রহের তারিখ আগস্ট ১৮, ২০২২।
2. 1 2  "Pan de Regla"। *Ang Sarap*। ডিসেম্বর ১০, ২০২১।
3. ↑  Talavera, Sanna (জুলাই ৫, ২০২০)। "Kalihim"। *Kawaling Pinoy*। সংগ্রহের তারিখ আগস্ট ১৮, ২০২২।
**ডোনা মেরি "ডেইজি" ডিবোল্ট** (জুলাই ১৯, ১৯৪৫- অক্টোবর ৪, ২০১১) একজন কানাডিয়ান গায়ক, সুরকার এবং গীতিকার ছিলেন। তিনি লোক-গানের জোড় ফ্রেজার এবং ডিবোল্টের সদস্য ছিলেন।

জীবন
----

সংগীতশিল্পী ও সংগীত শিক্ষক মারজুরি ডিবোল্টের কন্যা, তিনি উইনিপেগে জন্মগ্রহণ করেছিলেন এবং লেনি ব্রেউর কাছ থেকে গিটারের পাঠ গ্রহণ করেছিলেন। ডিবোল্ট ১৯৬৫ সালে অন্টারিও চলে আসেন এবং কফি হাউসে গান শুরু করেন। ১৯৬৮ সালে, তিনি মেরিপোসা ফোক ফেস্টিভ্যালে অ্যালান ফ্রেজারের সাথে তার দেখা হয়। তারা দুজন ব্যক্তিগতভাবে ও গানের বিষয়ে একে অন্যের সাথে জড়িত হয়ে পরেন। তারা ১৯৭১ এবং ১৯৭৩ সালে অ্যালবাম রেকর্ড করেন। কিন্তু কয়েক বছর পরে এটি ভেঙে যায়। তিনি একক শিল্পী হিসাবে পারফর্ম অব্যাহত রেখেছিলেন এবং কানাডিয়ান জাতীয় চলচ্চিত্র বোর্ড এবং টেলিভিশনের হয়ে ফিল্মের স্কোর লিখতেন। তিনি সিবিসি রেডিওতে এবং কানাডার বিভিন্ন প্রেক্ষাগৃহে বিভিন্ন নাটকে পারফর্ম করেছেন। কবি রবার্ট ডিকসনের সাথে ডিবোল্টের একটি ছেলে ছিল। লোকসঙ্গীতের পাশাপাশি তিনি জাজ, কান্ট্রি, ব্লুজ এবং রেগিও পারফর্ম করেছেন। তিনি ম্যান্ডোলিন, অ্যাকর্ডিয়ান এবং গিটার বাজাতে পারতেন। 

ডিবোল্ট ৬৬ বছর বয়সে টরন্টোতে ক্যান্সারে মারা গিয়েছিলেন।

তথ্যসূত্র
---------

1. 1 2  "Donna Marie "Daisy" DeBolt"। *Toronto Star*। অক্টোবর ১৬, ২০১১।
2. ↑  "Canadian singer Daisy DeBolt dies at 66"। CBC News। অক্টোবর ৫, ২০১১।

বহিঃসংযোগ
---------

* ইন্টারনেট মুভি ডেটাবেজে ডেইজি ডিবোল্ট (ইংরেজি)
**অ্যালিসিয়া টাইলার** (সান্তা বারবারা, ক্যালিফোর্নিয়া, ডিসেম্বর ৮, ১৯৮৫ - ভিক্টরভিল, ক্যালিফোর্নিয়া, ১১ আগস্ট, ২০১৩) ছিলেন একজন মার্কিন, আফ্রিকান-আমেরিকান পর্নোগ্রাফিক অভিনেত্রী।

জীবনী
-----

টাইলার, **ড্যানিয়েল নিকোল পোর্টারের** মঞ্চের নাম, ক্যালিফোর্নিয়ার শহর সান্তা বারবারায় জন্মগ্রহণ করেছিলেন, হোমনিমাস কাউন্টির রাজধানী, আফ্রো-আমেরিকান এবং পুয়ের্তো রিকান বংশোদ্ভূত পরিবারে। তিনি বিনোদন শিল্পে একজন স্ট্রিপার হিসেবে কাজ শুরু করেন, ২০ বছর বয়সে ২০০৬ সালে একজন পর্ন অভিনেত্রী হয়ে ওঠেন।

তিনি ইভিল অ্যাঞ্জেল, ভিভিড, হাস্টলার, নিউ সেনসেশনস, ব্ল্যাক আইস বা রেড লাইট ডিস্ট্রিক্টের হয়ে প্রযোজনায় কাজ করেছেন। তিনি ২০০৯ সালে অবসর নেওয়ার সিদ্ধান্ত নেন, ৪৩টি চলচ্চিত্রে অভিনয় করার পর, সেই বছর জন্ম নেওয়া তার মেয়ের যত্ন নেওয়ার জন্য।

তথ্যসূত্র
---------

1. ↑  "Alicia Tyler Bio"। IMDb। সংগ্রহের তারিখ 7 de julio de 2016।  এখানে তারিখের মান পরীক্ষা করুন: `|সংগ্রহের-তারিখ=` (সাহায্য)

বহিঃসংযোগ
---------

* ইন্টারনেট মুভি ডেটাবেজে Alicia Tyler (ইংরেজি)
* ইন্টারনেট অ্যাডাল্ট ফিল্ম ডাটাবেজে অ্যালিসিয়া টাইলার
* অ্যাডাল্ট ফিল্ম ডাটাবেজে অ্যালিসিয়া টাইলার (ইংরেজি)